Na temelju članka 28. stavka 1. Zakona o komunalnom gospodarstvu („Narodne novine“ broj 36/95, 70/97, 128/99, 57/00, 129/00, 59/01, 26/03 - pročišćeni tekst, 82/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14 i 36/15) i članka 40. Statuta Grada Koprivnice („Glasnik Grada Koprivnice“ broj: 4/09, 1/12, 1/13 i 3/13 - pročišćeni tekst) Gradsko vijeće Grada Koprivnice na \_\_\_sjednici održanoj \_\_\_\_\_ 2015. godine, donijelo je

**PROGRAM o izmjenama**

**Programa održavanja komunalne infrastrukture**

**za djelatnosti koje se financiraju iz sredstava komunalne naknade**

**u Gradu Koprivnici za 2015. godinu**

**I.**

U Programu održavanja komunalne infrastrukture za djelatnosti koje se financiraju iz sredstava komunalne naknade u Gradu Koprivnici za 2015. godinu („Glasnik Grada Koprivnice“ broj 7/14, 3/15 i 5/15) točka II. Javna rasvjeta mijenja se i glasi:

**Javna rasvjeta**

|  |  |  |
| --- | --- | --- |
| Redni broj | Opis poslova | Procjena troškova  (kuna) |
| 1. | Troškovi električne energije | 2.000.000,00 |
| 2. | Javna rasvjeta  - održavanje uređaja i opreme javne rasvjete  - zamjena dotrajalih stupova i rasvjetne armature  - nepredviđene rekonstrukcije  - sanacije nakon šteta  - modernizacija javne rasvjete u svrhu poboljšanja energetske učinkovitosti  - usklađivanje postojeće javne rasvjete sa novom zakonskom regulativom o standardima upravljanja rasvijetljenošću | 700.000,00 |
| 3. | Upravljanje javnom rasvjetom | 65.000,00 |
|  | Ukupno: | **2.765.000,00** |

**II.**

Točka III. Održavanje i upravljanje nerazvrstanim cestama mijenja se i glasi:

**Održavanje i upravljanje nerazvrstanim cestama**

|  |  |  |
| --- | --- | --- |
| Redni broj | Opis poslova | Procjena troškova  (kuna) |
| 1. | Godišnje održavanje nerazvrstanih cesta | 9.035.000,00 |
| 1.1. | Pregled cesta i prethodni radovi | 500.000,00 |
| 1.2. | Održavanje šljunčanih cesta | 2.250.000,00 |
| 1.3. | Održavanje asfaltiranih cesta  - krpanje i sanacija udarnih rupa  - sanacija linijskih uzdužnih i poprečnih pukotina na  cesti  -strojno frezanje dotrajalih asfaltiranih površina  - popravak rubnjaka uključivo i rušenje  betonskog temelja rubnjaka  - izrada nosivog sloja asfalta za potrebe održavanja cesta  - izrada završnog sloja asfalta  -postava tlakavaca  - korekcija visine poklopaca i ugradnja slivnika | 2.000.000,00 |
| 1.4. | Održavanje bankina | 625.000,00 |
| 1.5. | Održavanje cestovnih građevina, prometnih i drugih površina na pripadajućem zemljištu  - održavanje nadstrešnica  - nabava, doprema i ugradnja betonskih elemenata i opločenja | 437.500,00 |
| 1.6. | Oborinska odvodnja  - zacjevljenje kanala i izrada oborinske kanalizacije  - čišćenje i ispiranje slivnika, izrada slivnika za prihvat oborinskih voda, dobava i ugradnja rešetki  - održavanje cestovnih jaraka  - iskop kanala oborinske odvodnje  - čišćenje postojećih kanala oborinske odvodnje  - održavanje pumpnih stanica | 1.250.000,00 |
| 1.7. | Održavanje i obnova prometne signalizacije | 937.500,00 |
| 1.8. | Ostali radovi i hitne intervencije u održavanju | 1.035.000,00 |
| 2. | Zimska služba | 2.000.000,00 |
| 3. | Održavanje semafora | 100.000,00 |
| 4. | Upravljanje nerazvrstanim cestama | 385.000,00 |
| 5. | Modernizacija i povećanje energetske učinkovitosti semafora –natječaj FZOEU | 200.000,00 |
| 6. | Izrada projektne dokumentacije i vršenje usluge nadzora za poslove održavanja nerazvrstanih cesta i odvodnje atmosferskih voda | 115.000,00 |
| 7. | Poslovi evidentiranja cesta u katastarskom operatu | 50.000,00 |
|  | Ukupno: | **11.885.000,00** |

**III.**

Točka IV. Održavanje javnih površina i čistoće javnih površina mijenja se i glasi:

**Održavanje javnih površina i čistoće javnih površina**

|  |  |  |
| --- | --- | --- |
| Redni broj | Opis poslova | Procjena troškova  (kuna) |
| 1. | Održavanje javnih površina | 2.465.000,00 |
| 1.1. | Sanacija javnih i zelenih površina | 50.000,00 |
| 1.2. | Održavanje drveća i ostalog biljnog raslinja | 65.000,00 |
| 1.3. | Održavanje ukrasnog grmlja i biljnog raslinja u žardinjerama | 50.000,00 |
| 1.4. | Održavanje živice | 25.000,00 |
| 1.5. | Održavanje travnjaka | 1.670.000,00 |
| 1.6. | Održavanje ruža i hortenzija | 30.000,00 |
| 1.7. | Održavanje trajnog cvijeća | 40.000,00 |
| 1.8. | Održavanje jesensko-proljetnog i ljetnog cvijeća | 150.000,00 |
| 1.9. | Održavanje dječjih igrališta | 115.000,00 |
| 1.10. | Održavanje te nabava klupa i urbane opreme | 10.000,00 |
| 1.11. | Održavanje groblja i spomen područja | 40.000,00 |
| 1.12. | Održavanje javnog WC-a | 20.000,00 |
| 1.13. | Zimska služba – nogostupi i pješački prijelazi | 150.000,00 |
| 1.14. | Ostali radovi i hitne intervencije u održavanju | 50.000,00 |
| 2. | Održavanje čistoće javnih površina | 1.600.000,00 |
|  | Ukupno: | **4.065.000,00** |

**IV.**

Točka V. Veterinarski i sanitarni poslovi mijenja se i glasi:

**Veterinarski i sanitarni poslovi**

|  |  |  |
| --- | --- | --- |
| Redni broj | Opis poslova | Procjena troškova  (kuna) |
| 1. | Veterinarski poslovi skupljanja izgubljenih i napuštenih životinja | 370.000,00 |
| 2. | Sanitarno komunalni poslovi | 180.000,00 |
| 3. | Veterinarski poslovi - mikročipiranje | 100.000,00 |
|  | Ukupno: | **650.000,00** |

**V.**

Točka VI. Ostali poslovi održavanja komunalne infrastrukture mijenja se i glasi:

**Ostali poslovi održavanja komunalne infrastrukture**

|  |  |  |
| --- | --- | --- |
| Redni broj | Opis poslova | Procjena troškova  (kuna) |
| 1. | Uređenje dječjih igrališta | 15.000,00 |
| 2. | Božićno i novogodišnje uređenje grada | 130.000,00 |
| 3. | Informatički sustav i mjere sigurnosti u prometu | 60.000,00 |
| 4. | Održavanje zelenih otoka | 165.000,00 |
| 5. | Sanacija divljih deponija | 10.000,00 |
| 6. | Glomazni otpad | 150.000,00 |
| 7. | Materijalni rashodi | 80.000,00 |
|  | Ukupno: | **610.000,00** |

**VI.**

Točka VIII. mijenja se i glasi:

„Procjena troškova za djelatnosti navedene u ovom Programu iznosi ukupno 19.975.000,00 kuna, a rekapitulacija radova s procjenom troškova je sljedeća:

|  |  |  |
| --- | --- | --- |
| Redni broj | Opis poslova | Procjena troškova  (kuna) |
| 1. | Javna rasvjeta | 2.765.000,00 |
| 2. | Održavanje i upravljanje nerazvrstanih cesta | 11.885.000,00 |
| 3. | Održavanje javnih površina i čistoće javnih površina | 4.065.000,00 |
| 4. | Veterinarski i sanitarni poslovi | 650.000,00 |
| 5. | Ostali poslovi održavanja komunalne infrastrukture | 610.000,00 |
|  | Ukupno: | **19.975.000,00** |

Izvori financiranja za djelatnosti iz prethodnog stavka su sljedeći:

- sredstva komunalne naknade u iznosu 18.710.000,00 kuna,

- Fond za zaštitu okoliša i energetsku učinkovitost u iznosu 80.000,00 kuna,

- Proračun Grada u iznosu 1.185.000,00 kuna.

Iz prihoda Fonda za zaštitu okoliša i energetsku učinkovitost financira se modernizacija i povećanje energetske učinkovitosti semafora, iz Proračuna Grada financiraju se veterinarski i sanitarni poslovi, odvoz glomaznog otpada te upravljanje nerazvrstanim cestama, a svi ostali poslovi održavanja financiraju se iz sredstava komunalne naknade.“

**VI.**

Ovaj Program o izmjenama Programa održavanja komunalne infrastrukture za djelatnosti koje se financiraju iz sredstava komunalne naknade u Gradu Koprivnici za 2015. godinu stupa na snagu osmi dan od dana objave u „Glasniku Grada Koprivnice“.

**GRADSKO VIJEĆE**

**GRADA KOPRIVNICE**

KLASA: 363-01/14-01/0036

URBROJ: 2137/01-06/1-15-5

Koprivnica, \_\_\_\_

PREDSJEDNIK:

Zoran Gošek, dipl.ing.

OBRAZLOŽENJE

Na temelju članka 28. stavka 1. Zakona o komunalnom gospodarstvu Gradsko vijeće Grada Koprivnice donijelo je Program održavanja komunalne infrastrukture za djelatnosti koje se financiraju iz sredstava komunalne naknade u Gradu Koprivnici za 2015. godinu („Glasnik Grada Koprivnice“ broj 7/14, 3/15 i 5/15-ispravak ). Programom je predviđeno ukupno 20.980.000,00 kuna, a ovim Programom o izmjenama Programa održavanja komunalne infrastrukture za djelatnosti koje se financiraju iz sredstava komunalne naknade u Gradu Koprivnici za 2015. godinu (u daljnjem tekstu: Program održavanja) sredstva se smanjuju na 19.975.000,00 kuna.

Sredstva namijenjena Programom održavanja unutar stavke „Javna rasvjeta” smanjena su sa 3.250.000,00 kuna na 2.765.000,00 kuna. To smanjenje proizašlo je smanjenjem planiranih sredstava na stavkama kojima su bila planirana sredstva za upravljanje i održavanje sustava javne rasvjete na području Grada Koprivnice. Do smanjenja planiranih sredstava održavanja javne rasvjete za 300.000,00 kuna došlo je uslijed uvida u stvarne troškove na održavanju javne rasvjete kroz godinu, a koji su u prvih deset mjeseci 2015. godine bili manji od planiranih troškova temeljenih na iskustvu iz prijašnjih godina, te planiranja utroška sredstava za održavanje sustava javne rasvjete do kraja godine. Sredstva planirana za stavku upravljanje javne rasvjete smanjena su za 85.000,00 kuna u skladu s stvarnim troškovima utvrđenim tijekom godine te planiranim troškovima do kraja godine za uslugu upravitelja sustava javne rasvjete na području Grada Koprivnice, GKP Komunalac d.o.o..

Iz Programa održavanja ispuštena je ranije planirana stavka za nabavu programskog alata za održavanje i upravljanje javnom rasvjetom u iznosu od 100.000,00 kuna pošto se realizacija postupka nabave istog ne predviđa do kraja 2015. godine, već se sredstva za nabavku predmetnog programskog alata planiraju u 2016. godini.

Ukupna sredstva planirana za „Održavanje i upravljanje nerazvrstanih cesta“ smanjena su sa 12.660.000,00 kuna na 11.885.000,00 kuna. Ukupno smanjeni iznos sredstava je 775.000,00 kuna.

Unutar ove točke Programa održavanja izvršena je u manjem dijelu preraspodjela ranije planiranih sredstava Godišnjeg održavanja nerazvrstanih cesta, u skladu s uočenim potrebama od početka 2015. godine. Unutar toga umanjene su neke stavke za koje je to ocijenjeno odgovarajućim u odnosu na izvršen i planirani obim poslova, dok su neke stavke povišene u skladu sa realiziranim poslovima kroz godinu i očekivanom realizacijom istih do kraja 2015. godine.

Stavka Upravljanje nerazvrstanim cestama smanjena je za 15.000,00 kuna u skladu s stvarnim troškovima utvrđenim tijekom godine te planiranim troškovima do kraja godine za predmetnu uslugu upravitelja nerazvrstanih cesta na području Grada Koprivnice, GKP Komunalac d.o.o..

Ovim su Programom o izmjenama Programa smanjena sredstva na stavki Izrada projektne dokumentacije i vršenje usluge nadzora za poslove održavanja nerazvrstanih cesta i odvodnje atmosferskih voda, poslova koji su vezani najvećim dijelom na nove odredbe i obveze koje proizlaze iz Pravilnika o održavanju cesta, a koje reguliraju obvezu izrade projektne dokumentacije i vršenja stručnog nadzora kod izvanrednog održavanja cesta, za 35.000,00 kuna u skladu sa dosadašnjom realizacijom i planiranom realizacijom sredstava te stavke do kraja 2015. godine.

Stavka Poslovi evidentiranja cesta u katastarskom operatu smanjena je za 150.000,00 kuna u skladu sa procijenjenom vrijednosti za predmetne usluge koja će biti realizirana do kraja 2015. godine. Do smanjenja je došlo iz razloga dugotrajnosti procesa izvršenja predmetne usluge od strane ovlaštenih osoba za provedbu iste.

Iz Programa održavanja ispuštena je planirana stavka za nabavu programskog alata za održavanje i upravljanje nerazvrstanih cesta u iznosu od 150.000,00 kuna pošto se realizacija postupka nabave istog ne predviđa do kraja 2015. godine, nego će sredstva za nabavku predmetnog programskog alata biti planirana u 2016. godini. Stavka obuhvaća nabavu georeferencirane kompjuterske aplikacije za vođenje sveobuhvatne evidencije i praćenje poslova koje se provode unutar upravljanja nerazvrstanim cestama na području Grada Koprivnice.

Sredstva planirana Programom održavanja unutar točke Održavanje javnih površina i čistoće javnih površina povećavaju se sa 3.800.000,00 kuna na 4.065.000,00 kuna, sredstva namijenjena Programom održavanja unutar točke Veterinarski i sanitarni poslovi povećavaju se sa 600.000,00 kuna na 650.000,00 kuna, a sredstva planirana Programom održavanja unutar točke Ostali poslovi održavanja komunalne infrastrukture smanjuju se sa 680.000,00 kuna na 610.000,00 kuna.

Sredstva potrebna za Održavanje javnih površina i čistoće javnih površina se raspodjeljuju prema realiziranim radovima. Povećava se iznos potreban za košnju javnih i zelenih površina, budući da je bilo potrebe izvršiti veći broj košnji tijekom godine. Smanjuje se iznos za strojno i ručno čišćenje javnih površina i iznos za nabavu urbane opreme. Urbana oprema (koševi za otpad) nisu nabavljanu u okviru ovog Programa, budući da su sufinancirani od strane Fonda za zaštitu okoliša i energetsku učinkovitost.

Stavka Veterinarski poslovi skupljanja izgubljenih i napuštenih životinja se povećava sa 320.000,00 kn na 370.000,00 kn, a u skladu sa stvarnim troškovima za navedene poslove.

Iznos potreban za uređenje dječjih igrališta se preraspodjeljuje tako da se održavanje dječjih igrališta koje je planirano u iznosu od 50.000 kn na stavci Održavanje javnih površina i čistoće javnih površina povećava za 65.000,00 kn, a na stavci Uređenja dječjih igrališta unutar točke VI. Ostali poslovi održavanja komunalne infrastrukture smanjuje za isti iznos. Stavke Održavanje zelenih otoka i Sanacija divljih deponija usklađuju se sa realiziranim radovima.

Zbog svega naprijed navedenog predlaže se donošenje predmetnog Programa.

Nositelj izrade akta: Predlagatelj akta:

Upravni odjel za komunalno gospodarstvo, Gradonačelnica:

prostorno uređenje i zaštitu okoliša

Pročelnica: Vesna Želježnjak, dipl.oec.

Maja Ištvan Krapinec, dipl. ing. arh.

Upravni odjel za izgradnju grada

i upravljanje nekretninama

Pročelnica:

Jasna Golubić, dipl. ing. građ.